Nikolajs fon Volfs
Nikolajs fon Volfs (vācu: Nikolaus Boris Ernst Baron von Wolff, krievu: Никола́й Бори́сович фон Вольф, 1866—1940) bija vācbaltiešu muižnieks, Krievijas Impērijas galma ierēdnis un politiķis, Krievijas Impērijas Valsts Domes deputāts (1912—1917) no Vidzemes guberņas. Kolekcionēja holandiešu gleznas, kopš 1907. gada bija Ķeizariskās Mākslas veicināšanas biedrības (Императорское общество поощрения художеств) goda biedrs.